2021. gada \_\_. martā Rīkojums Nr.

Rīgā (prot. Nr.  §)

### Grozījums Ministru kabineta

### 2020.gada 6.novembra rīkojumā Nr.655

### “Par ārkārtējās situācijas izsludināšanu”

1. Izdarīt Ministru kabineta 2020. gada 6.novembra rīkojumā Nr. 655 “Par ārkārtējās situācijas izsludināšanu” ([Latvijas Vēstnesis](https://likumi.lv/ta/id/320526), 2020, 216A., 221B., 223A., 227A., 233B., 235B., 237A., 244B., 247A., 251A. nr.; 2021, 4B., 9A., 10A., 12B., 14A., 17A., 19B., 25A., 29A., 32A., 35A., 38B., 39A., 40A., 45A. nr.) grozījumu un papildināt rīkojumu ar 6.3 un 6.4 punktu šādā redakcijā:

"6.3 Valsts robežsardze papildus šā rīkojuma 6.1 punktā minētajai uzraudzībai personām, kas šķērso ārējo robežu ar gaisa kuģi, ieceļojot Latvijā, pastiprināti uzrauga Ministru kabineta 2020. gada 9. jūnija noteikumu Nr. 360 "Epidemioloģiskās drošības pasākumi Covid-19 infekcijas izplatības ierobežošanai" 35.3 1. vai 35.3 2. apakšpunktā minētā dokumenta esību.

6.4 Pēc Valsts robežsardzes amatpersonas pieprasījuma pārvadātājs, kas ārzemnieku nogādā citā valstī tranzītā caur Latvijas Republiku, bet kurai ir atteikta ieceļošana nākamajā ceļošanas tranzīta valstī vai galamērķa valstī, nogādā to uz valsti, no kuras viņš atvests vai valstī, kas izsniegusi ceļošanas dokumentu, vai jebkādā citā valstī, kurā ārzemnieka ieceļošana ir garantēta.”

2. Valsts kancelejai saskaņā ar likuma "Par ārkārtējo situāciju un izņēmuma stāvokli" 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Ministru prezidents A. K. Kariņš

Iekšlietu ministrs S. Ģirģens